લાખણીના લવાણામાં રહેતા રૂડાભાઇ રાજપૂત પશુપાલનનો વ્યવસાય કરી ગુજરાન ચલાવે છે અને રોજનું અંદાજે પંદરસોથી બે હજાર રૂપિયાનું દૂધ ડેરીમાં ભરાવતા હતા. પરંતુ તેમના જ સમાજના અને ડેરીના મંત્રી દ્વારા તેમના અંગત મનદુઃખને કારણે દૂધ લેવાનું બંધ કર્યું હતું. જેથી રૂડાભાઇ આજુબાજુની ડેરીમાં દૂધ ભરાવવાનું શરૂ કરતા ડેરીના મંત્રી દ્વારા ત્યાં પોતાની ઓળખાણનો ઉપયોગ કરી દૂધ લેવાનું બંધ કરાવતા તેમજ તમે કેમ જિ. પં.માં ભાજપના ઉમેદવારને વોટ આપ્યો નહોતો તેમ કહી વિરોધ કરી અંગત અદાવતને રાજકીય રૂપ આપતાં પશુપાલન ઉપર નિર્ભર રૂડાભાઇની હાલત દયનીય બની હતી.